钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

丙戊得一百三十九度庚丁辛得一百五十七度一十六分越六月之中积交周一百八十四度有奇〈先去全周〉则大于己丙戊及庚丁辛两弧，故初月在食限内，与正交相近者，六月后则近中交，亦在食限内，而日能再食。若月食，不论《阴阳

历》，其限皆一十五度一十二分，则己丙戊弧、庚丁辛
弧皆一百四十九度三十六分，皆小于中积交周度。
故初月交周度入己甲庚食限内，后六月又在戊乙
辛食限内，而月能再食。

太阴越五月，能再食，越七月不再食。

以距月之中积交周度，与初月食限外之弧相比，若
度赢者，则此食限内能起，彼食限内能止，即两皆有
食。若度缩者，则一起一止，或在两食限之外，不再食
矣。如五平月，交周得一百五十三度二十一分。〈去全周己〉
月食于高庳中处，其实限一十一度三十○分南北
同。得限外无食之弧，一百五十七度亦南北同，是皆
大于交周。弧则五平月中，不可得两食矣。亦有可两
食者，则大月也。太阳躔赤道南，在其最庳，左右，必速。
行同时。太阴去全周在其最高，迟行必得定朔策少
月大，交周弧亦大。夫五月之平朔，策去太阴全周得
一百四十五度三十二分中分之左右并得太阳均
度四度三十八分。又太阴五月自行一百二十九度
○五分中分之，以最大加减，得其并均度八度四十。